Comença el procés d’inscripció i matricula dels Programes de Formació de Qualificació Bàsica
2025-07-24

El curs comença a rodar a Burjassot per als Programes de Formació de Qualificació Bàsica impartits des de CEMEF, empresa pública de l’Ajuntament de Burjassot. Ho fa amb l’inici del procés d’inscripció i matricula del nou alumnat, el qual tindrà lloc del 3 al 9 de juliol.

Les sol·licituds per a formar part d’un dels cursos que enguany s’impartiran a Burjassot, Operacions de Lampisteria i Calefacció-climatització domèstica, Operacions Bàsiques de Cuina; Operacions de fabricació mecànica i Arranjaments i adaptacions de peces i articles en tèxtil i pell han de formalitzar-se, presencialment, en la seu de CEMEF, al carrer Mare dels Desemparats 26.

Els Programes Formatius de Qualificació Bàsica constituïxen una oferta formativa adaptada a les necessitats específiques de l’alumnat que ha abandonat l’ensenyança reglada sense haver aconseguit els objectius previstos en l’ESO.

L’objectiu d’estos cursos és el d’afavorir la inserció laboral i la reincorporació educativa de l’alumnat, reduint les seues dificultats d’accés a un lloc de treball, a través de l’aprenentatge d’un ofici i de l’adquisició d’actituds i hàbits laborals. Van dirigits a jovens entre 16 i 21 anys, que no hagen obtingut el títol de Graduat en ESO.

La llista provisional de persones admeses, després de l’eliminació de duplicitats, es donarà a conéixer el dilluns 21 de juliol. Des d’eixe dia i fins al 23 de juliol, es podrà presentar, en el cas que així ho consideren les persones aspirants, les reclamacions oportunes davant la direcció.

Les llistes definitives de l’alumnat admés es publicaran 28 de juliol i les reclamacions, davant la comissió d’escolaritzaci, es podran fer des del mateix dia 28 al 29 de juliol. Finalment, les matriculacions, presencials. seran del 28 al 31 de juliol. En el cas d’entrar en la convocatòria extraordinària de setembre, serà necessari concertar cita prèvia en CEMEF.

Per a sol·licitar informació o cita prèvia es pot contactar al telèfon 96 316 02 50 Ext. 2 o a través del correu electrònic carmengarcia@cemef.com.